Diari Oficial de la Generalitat Valenciana


Sumari del DOGV 5020, del 03-06-2005 (2005/6235)

Informació pública l' alternativa tècnica per al desenvolupament d'una actuació integrada del sector Santa Rita del Pla General d'Ordenació Urbana, composta per homologació modificativa, pla de reforma interior i projecte d'urbanització.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5020

Data del DOGV
:   03-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6235


Organisme emissor
:   Ajuntament de Paterna

Tipus de document
:   Anunci

Informació pública l' alternativa tècnica per al desenvolupament d'una actuació integrada del sector Santa Rita del Pla General d'Ordenació Urbana, composta per homologació modificativa, pla de reforma interior i projecte d'urbanització. [2005/S6235]
  
Aquesta Alcaldia, mitjançant Decret de 6 de maig de l'any 2005, ha resolt sotmetre a informació pública, l'alternativa tècnica per al desenvolupament d'una actuació integrada del sector Santa Rita del Plan General de Ordenación Urbana, composta per homologació modificativa, pla de reforma interior i projecte d'urbanització, presentada per la Sociedad Urbanística Municipal de Paterna (SUMPA); de conformitat i als efectes previstos en l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Cosa que se sotmet a informació pública, d'acord amb allò que disposa l'article 46 de la Llei 6/1994, abans esmentat; pel termini de 20 dies, comptadors des de la publicació de l'edicte al Diari Oficial de la Generalitat Valenciana.
  
Es fa constar que durant l'esmentat termini qualsevol persona podrà formular al·legacions que els convinguen segons dret, així com altres alternatives tècniques de programa que pretenguen competir amb l'exposada al públic, segons els termes i condicions de l'esmentada Llei 6/1994.
  
Així mateix, tant la al·ludida documentació, com l'expedient administratiu, podran ser consultats, els dies hàbils de 08.30 a 14.30 hores, als locals d'aquest ajuntament (plaça Enginyer Castells, núm. 1, edifici nou, Secció de Planejament Urbanístic).
  
Mitjançant el present, d'acord amb el que disposa l'article 46, paràgrafs 4 i 5 de l'esmentada LRAU, es fa saber que el termini de cinc dies hàbils per a presentar les proposicions juridicoeconòmiques, comença el següent dia hàbil a la finalització del termini d'informació pública. Durant aquest termini podran formular-se les referides proposicions en el registre general d'entrada de l'Ajuntament. Finalitzat aquest segon termini, el següent dia hàbil, excepte si és dissabte, i en aquest cas s'entendrà el dia hàbil immediat posterior, tindrà lloc l'acte d'obertura de pliques en els mateixos locals de l'Ajuntament. Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques; així mateix, durant tot el procediment podran ser objecte de consulta a la Secció de Planejament Urbanístic les al·legacions i alternatives tècniques que es vagen presentant.
  
Aquesta resolució d'Alcaldia té l'efecte suspensiu de llicències prescrit en l'article 57 de la Llei Reguladora de l'Activitat Urbanística i en els articles 152 i 153 del Reglament de Planejament, per això, durant el període establit legalment, no seran admeses a tràmit, en l'àmbit de la suspensió esmentat abans, les sol·licituds de llicències de parcel·lació de terrenys, edificació, enderroc i obertura, i qualsevol iniciativa de programa d'actuació que poguera presentar-se o sotmetre's a informació pública pel procediment simplificat regulat en l'article 48 de la Llei Reguladora de l'Activitat Urbanística.
  
Així mateix, s'interromprà la tramitació dels expedients relatius a les sol·licituds de llicències o a les iniciatives de programes d'actuació que puguen tindre entrada a l'Ajuntament o a la corresponent notaria en el període que transcórrega entre la data de la present resolució i la seua publicació en el Diari Oicial de la Generalitat Valenciana.